### **Правилник за изменение и допълнение на Правилника за устройството, функциите и дейността на ДП „Ръководство на въздушното движение“**

### (обн. ДВ, бр. 16 от 2014 г., изм., ДВ, бр. 6 от 2019 г.)

**§ 1**. В чл. 4, ал. 1 се правят следните допълнения:

1. Създават се точки 1а, 1б и 1в.:

„1а. управление на въздушното движение на контролирани летища;

1б. проектиране на структури на въздушно пространство;

1в. разработване на процедури за полети;“.

**§ 2.** В чл. 12 се правят следните изменения и допълнения:

1. Създава се т. 4а:

„4а. приема бизнес плана на предприятието в съответствие с Регламент за изпълнение *(ЕС) 2017*/373 на Комисията от 1 март 2017 г. за определяне на общи изисквания за доставчиците на услуги и надзора при управлението на въздушното движение/аеронавигационното обслужване и други мрежови функции за управление на въздушното движение, за отмяна на Регламент (ЕО) № 482/2008 и на регламенти за изпълнение (ЕС) № 1034/2011, (ЕС) № 1035/2011 и (ЕС) 2016/1377, както и за изменение на Регламент (ЕС) № 677/2011 (ОВ, L 62/1 от 8 март 2017 г.), който съдържа и ключовите области на дейността, показатели и цели за ефективност и тяхното изпълнение, съгласно Регламент за изпълнение (ЕС) 2019/317; частта от бизнес плана на предприятието, отнасяща се за ефективността, трябва да съответства на поставените цели и задачи в Плана за ефективност, разработван от Националния надзорен орган.

2. В т. 5 думите „международните изисквания и го представя на министъра на транспорта, информационните технологии и съобщенията за одобрение“ се заменят с „изискванията по т. 4а;“.

**§ 3**.В чл. 13, ал. 1, т. 6 думите „атестиране и“ се заличават.

**§ 4**. В чл. 14 думата „трима“ се заменя с „двама“.

**§ 5**. В чл. 15 се правят следните изменения и допълнения:

1. Точка 7 се изменя така:

„7. ръководи и контролира планирането на човешките ресурси и организира подбора на персонала в оперативната дейност;“

2. В т. 8 думите „съвместно със заместник генералния директор по административната дейност организира“ се заличават.

3. В т. 9 думите „и атестацията“ се заличават.

**§ 6**. В чл. 16 се правят следните изменения и допълнения:

1. Създава се т. 4а:

„4а. ръководи и контролира дейностите по строителството, свързано с изграждането на техническата инфраструктура и спомагателните системи и с ремонта на сградния фонд на предприятието“;

2. Точка 6 се изменя така:

„6. ръководи и контролира планирането на човешките ресурси и организира подбора на персонала в техническата дейност;“

3. В т. 7 думите „заместник генералните директори по административна и“ се заменят със „заместник генералния директор по“.

4. В т. 8 думите „и атестацията“ се заличават.

**§ 7**. Член 17 се отменя.

**§ 8***.* В чл. 18 се правят следните изменения и допълнения:

1. В основния текст след думите „финансово-икономическата“ се добавя „и счетоводната“.

2. Точка 4 се изменя така:

„4. ръководи и контролира планирането на човешките ресурси и организира подбора на персонала във финансово-икономическата и счетоводната дейност;“.

3. В т. 5 думите „съвместно със заместник генералния директор по административната дейност“ се заличават.

4. В т. 6 думите „и атестацията“ се заличават.

**§ 9**.В чл. 22 се правят следните изменения и допълнения:

1. В основния текст думата „три“ се заменя с „две“.

2. Създават се точки 5а, 5б и 5в*:*

„5а. дирекция „Човешки ресурси и административно обслужване“;

„5б. дирекция „Управление на собствеността и обществени поръчки“;

„5в. отдел „Сигурност и защита“.

3. Точка 6 се отменя*.*

**§ 10**.Член 23 се отменя*.*

**§ 11**.В чл. 24, ал. 1, т. 4 думата „сектор“ се заменя с „отдел“.

**§ 12**.В чл. 25 се правят следните изменения и допълнения:

1. Точка 1 се изменя така:

„1. Дирекция „Комуникации, навигация и обзор“;

2. Създава се т. 3

„3. Отдел „Инвеститорски контрол и енерго-механично осигуряване“.

**§ 13.** В чл. 26, ал. 1 се правят следните изменения и допълнения:

1. В т. 4 думите „за утвърждаване на генералния директор и управителния съвет;“ се заменят с „на управителния съвет за съгласуване и на генералния директор за утвърждаване;“.

2. В т. 5 след думите „даване на увереност“ запетаята се заличава, а думите „който съдържа обхват, цели, времетраене и разпределение на ресурсите за изпълнение на ангажимента“ се заменят с „и одитен доклад за изпълнението на ангажимента, като резултатите се представят на и се обсъждат с генералния директор и с ръководителите на структурите, чиято дейност е одитирана, а при необходимост – и с Управителния съвет“.

3. В т. 8 след думите „на предприятието“ се добавя „по инициатива на генералния директор“, а след думите „съвети и мнения“ се добавят запетая и думите „обучение и други“.

4. Точка 9 се изменя така:

„9. дава препоръки за подобряване на адекватността и ефективността на системите за финансово управление и контрол и извършва проследяване на изпълнението на приетите препоръки“.

5. Точка 10 се изменя така:

„10. докладва резултатите от одитните ангажименти, дадените препоръки и резултатите от проследяването на изпълнението им на генералния директор, а при необходимост – и на управителния съвет“.

6. В т. 12 думата „осигурява“ се заменя с „изготвя план за“.

**§ 14.** В чл. 28, т. 12 запетаята и думите „изготвя заповедите за разрешаване на ползването им“ се заличават.

**§ 15**. В чл. 29а, т. 20 след думите „Оперативна дейност“ запетаята се заличава и се поставя съюзът „и“, а думите „и Административна дейност“ се заличават.

**§ 16**.Наименованието на „Раздел IIIa Направление „Административна дейност“ се заличава.

**§ 17**.В чл. 30, т. 6 думите „и атестирането“ се заличават.

**§ 18**. В чл. 31, т. 5, 6 и 7 се отменят.

**§ 19.** В чл. 34 се правят следните изменения и допълнения:

1. Точка 12 се отменя.

2. В т. 13 след думите „съответния център“ се добавя „след одобрение от директора на дирекция „Управление на въздушното движение“.

**§ 20**. В чл. 35 се правят следните изменения и допълнения:

1. В т. 5 думите „процедурите за отлитане, долитане и подход и трасовата мрежа“ се заменят с „разработва процедури за полети и проектира структури на въздушно пространство;“.

**§ 21**. В чл. 37 в основния текст думата „Сектор“ се заменя с „Отдел“.

**§ 22**. В чл. 38 се правят следните изменения и допълнения:

1. В основния текст думите „Дирекция „Комуникации, навигация, обзор и енерго-механично осигуряване“ се заменят с „Дирекция „Комуникации, навигация и обзор“;

2. В т. 1 думите „енергийното осигуряване“ и запетаята след тях се заличават;

3. Точка 2 се отменя;

4. В т. 3 думите „на структурите на оперативни“ се заменят с „по поддръжката на оперативните“;

5. В т. 18 думите „и спомагателните“ се заличават;

6. Точки 19, 20 и 21 се отменят.

**§ 23**. Създава се чл. 40а:

„Чл. 40а. Отдел „Инвеститорски контрол и енерго-механично осигуряване“:

1. осъществява инвеститорски контрол при изграждане, реконструкция и ремонти на обекти от инфраструктурата и сградния фонд на предприятието;

2. организира възлагането, приемането и контрола на изпълнението на проектите, свързани със строителство, основни и текущи ремонти;

3. координира, контролира и методически ръководи експлоатацията на спомагателните системи (климатични инсталации, асансьорни уредби и др.);

4. планира и организира осигуряването на необходимите електроенергия и горива;

5. контролира разхода на електроенергия и горива, като предлага и провежда мерки за икономията им;

6. разработва планове и програми и предлага мерки за повишаване на енергийната ефективност.“.

### **ЗАКЛЮЧИТЕЛНА РАЗПОРЕДБА**

### **§ 24.** Правилникът влиза в сила от датата на обнародването му в „Държавен вестник“.

**Христо Алексиев**

*Заместник министър-председател по икономическите политики и*

*министър на транспорта и съобщенията*

………………………Николай Найденов

Заместник-министър на транспорта и съобщенията

……………………..Красимира Стоянова ……………………Албена Лазарова

Директор на дирекция „Правна” Директор на дирекция „ККДТДДП”

…………………….Стоян Митев ……………………Христо Щерионов

Директор на дирекция „Оператори, авиационна сигурност, Главен директор на ГД „ГВА“

въздушно пространство, търсене и спасяване и правно осигуряване“

……………………… Ирен Тонева …………………………..Любка Дицова

главен експерт в дирекция „ККДТДДП” главен експерт в дирекция „ККДТДДП”